b'\n_START_ARTICLE_\nPambansang Pamantasang Sun Yat-sen\n_START_PARAGRAPH_\nAng\xc2\xa0Pambansang Pamantasang Sun Yat-sen (Ingles:\xc2\xa0National Sun Yat-sen University,\xc2\xa0NSYSU) ay isang pampublikong\xc2\xa0unibersidad sa\xc2\xa0pananaliksik\xc2\xa0na tanyag sa disiplina ng\xc2\xa0oseanograpiya\xc2\xa0at pamamahala, na matatagpuan sa komunidad ng\xc2\xa0Sizihwan, sa lungsod ng Kaohsiung, Taiwan at Kapuluang\xc2\xa0Pratas, Dagat Timog Tsina. Ito ay binubuo ng marami-raming bilang ng surian sa pananaliksik. Merong presensya sa kampus ang\xc2\xa0pamahalaang pederal ng Estados Unidos, pamahalaan ng Hapon, at Komisyong Europeo._NEWLINE_Itinatag noong 1980 sa pamamagitan ng pagsisikap ng mga nagtapos sa orihinal na\xc2\xa0Pamantasang Sun Yat-sen\xc2\xa0sa Tsina at ng makasaysayang Moscow Sun Yat-sen University\xc2\xa0sa Rusya, ang NSYSU ay organisado sa anim na mga kolehiyo, higit sa kalahati ng mga akademikong yunit ay sentro ng pananaliksik at institutong gradwado. Ang unibersidad ay tradisyonal na kinikilalang isa sa nangungunang tatlong institusyon sa Taiwan at kalakasan nito ang mga programa sa aplikadong agham, negosyo, agham marino, at agham panlipunan. _NEWLINE_Ang kaguruan ng unibersidad ay nagpapanatili ng malakas na koordinasyon sa industriya at mga opisyal ng pamahalaan, marami sa kanila ay naglilingkod din bilang mga burukrata, opisyal sa mga surian ng pananaliksik, at konsultant sa organisasyong di-pampamahalaan\xc2\xa0o NGO.'